ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መላንያ ትራምፕ፡ ዑደታ ብጋና ፈሊማ 3 ጥቅምቲ 2018 ምንጪ ስእሊ, AFP መግለጺ ስእሊ, መላንያ ትራምፕ ኣብ ቀረብ ዝተመጣጠነ ምግቢ ህጻናት፡ ዘፍርያ ትካላት እያ ኣቶኪራ ክትበጽሕ በዓልቲ ቤት ፕረዚደንት ኣሜሪካ መላንያ ትራምፕ፡ ኣብ ፈለማ ናብ ኣፍሪቃ ዝገበረቶ ዑደት ኣብ ኣክራ ጋና ዝርከብ ሕክምና በጺሓ፡ እዚ ንበይና ትገብሮ ዘላ ዑደት ኮይኑ ናብ ኣርባዕተ ሃገራት ኣፍሪቃ ዑደት ክትገብር ምዃና ተፈሊጡ'ሎ። ናብ መዕርፎ ነፈርቲ ኣብ ዝበጽሓትሉ፡ ብሃረምቲ ከበሮን ብሳዕሳዕትን እኳ ድሙቕ ኣቀባብላ እንተተገበረላ፡ ብህዝቢ ዝተገበረላ ኣቀባብላ ግን ዝሑል እዩ ነይሩ። እዚ ኣብ ኣፍሪቃ ኣብ ሃገራት ጋና፡ ኬንያ ማላውን ግብጽን ትገብሮ ዑደት ኣብ ጥዕናን ትምህርትን ዘተባብዕ እዩ ክኸውን። ምንጪ ስእሊ, AFP መግለጺ ስእሊ, መላንያ ትራምፕ (ጸጋም) ብዓልቲ ቤት ፕረዚደንት ጋና ረቤካ ኣኩፎ ኣዶ (ጸጋም) መላንያ ትራምፕ ናብ ጋና ኣብ ዝኣተወትሉ ብበዓልቲ ቤት ፕረዚደንት ጋና ረቤካ ኣኩፎ ኣዶ (ጸጋም) ኣቀባብላ ዝተገበረላ ክኽውን እንከሎ፡ ኣብ ዋና ከተማ ኣክራ ዝርከብ ሪድጅ ሆስፒታል ብሓባር ዑደት ኣካይደን። ዳይሬክተር ርክባት ኣሜሪካ ስቴፈን ግሪሻም " ኣብ ኣፍሪቃ ተግዳስነት ኣለዋ፡ ኣብዘን ትኸደን ኣርባዕተ ሃገራት ከኣ ዝተፈላለየ ባህልን ታሪኽን ዘለወን እየን" ክብል ተዛሪቡ። ላንያ ትራምፕ ንምቕባል ካብ ዝወጹ ህጻንት ተምሃሮ ምንጪ ስእሊ, Reuters መግለጺ ስእሊ, መላንያ ትራምፕ ንምቕባል ካብ ዝወጹ ህጻንት ተምሃሮ መላንያ ትራምፕ፡ ኣሜሪካ ከመይ ኣቢላ በቲ ንትምህርቲ ህጻናት ኣቶክሮ ዝህብ ዩኤስኣይድ ኣብ ከም በዓል ማላዊ ዝኣመሰላ ሃገራት ሓገዛት ክተበርክት ከምትኽእል ንምዕዛብ ከምዝመጸት ተዛሪባ። ብምስዓብ ፡ ኣሜሪካ ኣብ ኬንያ ኣብ ትምህርቲ፡ ዕቃበ እንስሳታትን ምክልኻል ኤቻይቪን ትገብሮ ዘላ ብምጥቃስ፡ " ናይ መወዳእታ ዑደተይ ግብጺ ኮይና፡ ኣብ ቱሪዝም ዘተኮረ እዩ ክኸውን" ኢላ። ኣብ ጋና ዝተገበረላ ኣቀባብላ ዝሑል ምንባሩ ጋዜጠኛ ቢቢሲ ቶማስ ናዲ ኣብ ኣክራ ተረኺቡ ኣብ ዘመሓላላፎ ጸብጻብ ሓቢሩ። ሓጸርቲ ዜናታት ሓሙስ ምሸት ስልጣን ዶናልድ ትራምፕ ኣብ ሓደጋ?
